CELEX: 32015R0878
Language: et
Date: 2015-06-08 00:00:00
Title: Nõukogu määrus (EL) 2015/878, 8. juuni 2015, millega muudetakse määrust (EL) nr 1352/2014 piiravate meetmete kohta seoses olukorraga Jeemenis

9.6.2015   
            
            
               ET
            
            
               Euroopa Liidu Teataja
            
            
               L 143/1
            
         NÕUKOGU MÄÄRUS (EL) 2015/878,
   8. juuni 2015,
   millega muudetakse määrust (EL) nr 1352/2014 piiravate meetmete kohta seoses olukorraga Jeemenis
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 18. detsembri 2014. aasta otsust 2014/932/ÜVJP piiravate meetmete kohta seoses olukorraga Jeemenis (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu otsusega 2014/932/ÜVJP jõustatakse ÜRO Julgeolekunõukogu 26. veebruari 2014. aasta resolutsioon 2140 (2014) piiravate meetmete kohta seoses olukorraga Jeemenis ja sätestatakse teatavate, ÜRO Julgeolekunõukogu resolutsiooni 2140 (2014) punktiga 19 asutatud komitee poolt kindlaks määratud isikute riiki lubamise piirangud ning rahaliste vahendite ja majandusressursside külmutamine.
            
         
               (2)
            
            
               Otsus 2014/932/ÜVJP jõustatakse nõukogu määrusega (EL) nr 1352/2014 (2).
            
         
               (3)
            
            
               14. aprillil 2015 võttis ÜRO Julgeolekunõukogu vastu resolutsiooni 2216 (2015), millega laiendatakse isikute loetellu kandmise kriteeriumide kohaldamisala ja nähakse ette relvade tarnimise embargo loetellu kantud isikute või üksuste suhtes või nende kasuks, nimel või juhtimisel tegutsevate isikute või üksuste suhtes Jeemenis. Nõukogu otsusega (ÜVJP) 2015/882 (3), millega muudetakse otsust 2014/932/ÜVJP, otsustas nõukogu vastavalt laiendada isikute loetellu kandmise kriteeriumide kohaldamisala.
            
         
               (4)
            
            
               Mõned kõnealused meetmed kuuluvad Euroopa Liidu toimimise lepingu reguleerimisalasse ja seepärast, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt, on nende rakendamiseks vaja liidu tasandi õigusakti.
            
         
               (5)
            
            
               Määrust (EL) nr 1352/2014 tuleks seepärast vastavalt ajakohastada,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 1352/2014 muudetakse järgmiselt.
   
               1)
            
            
               Artiklisse 1 lisatakse järgmine punkt:
               „j)   „tehniline abi”– igasugune tehniline abi, mis on seotud parandamise, arendamise, tootmise, komplekteerimise, katsetamise, hoolduse ja muude tehniliste teenustega ning mida võib osutada juhendamise, nõustamise, koolituse, oskusteabe ja tööoskuste edastamise või konsultatsiooniteenuste kaudu, sealhulgas suulises vormis abi.”
            
         
               2)
            
            
               Lisatakse järgmine artikkel:
               „Artikkel 1a
               Keelatakse:
               
                           a)
                        
                        
                           osutada otse või kaudselt tehnilist abi, mis on seotud sõjalise tegevusega ning relvade ja igasuguste nendega seotud materjalide, sealhulgas tulirelvade ja laskemoona, sõjaväeveokite ja -varustuse, poolsõjalise varustuse ja neile mõeldud varuosade, varustamise, tootmise, hoolduse ja kasutamisega ühelegi I lisas loetletud füüsilisele või juriidilisele isikule, üksusele või asutusele;
                        
                     
                           b)
                        
                        
                           rahastada sõjalist tegevust või anda selleks rahalist toetust, sealhulgas eelkõige toetused, laenud ja ekspordikrediidikindlustus, samuti kindlustus ja edasikindlustus, relvade ja nendega seotud materjalide müümiseks, tarnimiseks, üleandmiseks või ekspordiks või sellega seotud tehnilise abi osutamiseks otse või kaudselt ühelegi I lisas loetletud füüsilisele või juriidilisele isikule, üksusele või asutusele.”
                        
                     
         
               3)
            
            
               Artikli 3 lõikesse 1 lisatakse järgmine punkt:
               
                           „d)
                        
                        
                           tegevus, mis rikub otsuse 2014/932/ÜVJP artikliga 1 kehtestatud relvaembargot või tõkestab Jeemenisse humanitaarabi toimetamist või Jeemenis humanitaarabile juurdepääsu või humanitaarabi jagamist.”
                        
                     
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 8. juuni 2015
      
         
            Nõukogu nimel
         
         
            eesistuja
         
         D. REIZNIECE-OZOLA
      
   
   
      (1)  ELT L 365, 19.12.2014, lk 147.
   
      (2)  Nõukogu 18. detsembri 2014. aasta määrus (EL) nr 1352/2014 piiravate meetmete kohta seoses olukorraga Jeemenis (ELT L 365, 19.12.2014, lk 60).
   
      (3)  Nõukogu 8. juuni 2015. aasta otsus (ÜVJP) 2015/882, millega muudetakse otsust 2014/932/ÜVJP piiravate meetmete kohta seoses olukorraga Jeemenis (vt käesoleva Euroopa Liidu Teataja lk 11).